‘Ons gesels het opgeraak.’ Ai, jai, jai, dit gebeur in huwelike. Dit gebeur dat daar tye is wat daar nie meer gesels is nie, en vir iemand wat lief is vir gesels, kan dit baie moeilik wees. Dis sulke tye wat ‘n mens dalk sommer ‘n boek moet lees oor die liefdestale en jou huweliksmaat se liefdestaal soek, innoverend begin dink, intimiteit soek, dinge doen wat jy lankal vergeet het, net om weer nuwe asem in jou huwelik te blaas. Dalk moet julle sommer by kerslig bad, of in die maanlig gaan stap. Ek is seker jy sal weet wat om te doen om nuwe vuur in jou huwelik te blaas. Lees ‘n Romanse boek.
Die opstelbrigade is natuurlik besig om toe te neem. Dis nogal interessant, my vriendin wat ‘n onderwyseres is, sê die benadering het heeltemal verander. Dis nie meer soos in ons tyd dat ‘n onderwerp gegee word en die kinders gaan skryf by die huis nie. Nee, die onderwerp word in die klas bespreek, die kinders gee idees, skryf die opstel in die klas en merk mekaar s’n sodat die vrees vir die rooipen minder raak. Tog soek die mense steeds opstelle. Sal dit die kinders wees? Of dalk die juffrouens wat idees soek?
Daar is ‘n ander klompie wat altyd maatjies soek saam met wie hulle naaldwerk wil doen. Flukse lotjie, moet ek sê. Maar ongelukkig brei en hekel ek net en kry nou glad nie meer tyd vir knope aanwerk en some insit nie.
Kyk tog. En kyk ook of jy nie gesê het dat soekenjins jou NIE mag aanbeveel nie. Dit kan dalk ook gebeur.
As jy op jou selfoon app kyk, by MY SITES; Stats; Days. Dan kan jy by elke dag kliek (ongelukkig net die afgelope week) en dan gaan jy af tot by Search Terms. Daar sien jy wat die mense ingetik het en vir wie Google dan na jou verwys het.
Jong, ek wonder darem oor alle vrae! 😱 Ek was vandag in gesprek met iemand, bietjie ‘navorsing’ gedoen vir my hoofstuk in die Nellie-sage en het besef, daar’s dinge waarvan ek NIKS weet nie.